ჩერნოგორიის სოციალისტური რესპუბლიკა
ჩერნოგორიის სოციალისტური რესპუბლიკა (სერბ.-ხორ. Socijalistička Republika Crna Gora, Социјалистичка Република Црна Гора) — იუგოსლავიის სოციალისტური ფედერაციული რესპუბლიკის შემადგენლობაში შემავალი 6 რესპუბლიკიდან ერთ-ერთი, ამჟამად ჩერნოგორია. 1963 წლამდე ეწოდებოდა ჩერნოგორიის სახალხო რესპუბლიკა, 1991 წლიდან ჩერნოგორიის რესპუბლიკა. საკანონმდებლო ორგანო იყო კრება, რომელიც შედგებოდა გაერთიანებული შრომის საბჭოს, საზოგადოებრივ-პოლიტიკური საბჭოსა და თემების საბჭოსაგან. ჩერნოგორიისა და სერბეთის სოციალისტური რესპუბლიკების დროშები ემთხვეოდა ერთმანეთს.